b'\n_START_ARTICLE_\nWayning Moments\n_START_SECTION_\nKriti\xc4\x8dni sprejem\n_START_PARAGRAPH_\nKritik Steve Loewy je v retrospektivni recenziji za spletni portal AllMusic zapisal, da gre za mainstream jazz album tistega obdobja. Zapisal je \xc5\xa1e, da Shorter poka\xc5\xbee konzervativno stran svojega igranja, trobenta\xc4\x8d Freddie Hubbard igra zelo previdno, da pa ritmi\xc4\x8dna sekcija, ki jo sestavljajo Eddie Higgins, Jymie Merritt in Marshall Thompson ohranja trden ritem, zaradi \xc4\x8desar je rezultat dober. Na koncu je \xc5\xa1e dodal, da posnetki ne predstavljajo najbolj\xc5\xa1ih del Shorterja ali Hubbarda, a da je album vseeno zanimiv del njunih diskografij.'